**Vera Arsenyevna Mireyeva** (qizlik familiyasi **Mixaylova;** 1931-yil 22-avgust, Tver, Mosvka viloyati — 2004-yil 6-iyul, Krasnoperekopsk, Qrim Muxtor Respublikasi) — sovet filologi, russhunos va turkiyshunos olima, oʻqituvchi, metodist, shoira, prozaik, jurnalist. Umrining 45 yilini Oʻrta Osiyo turkiy xalqlarining maorifini oʻrganishga bagʻishlagan. SSSR xalq taʼlimi aʼlochisi va Oʻzbekiston SSR xalq taʼlimi aʼlochisi.

Biografiyasi
------------

Vera Mireyeva 1931-yil 22-avgustda Tverda tug'ilgan. Ota-onasi Arseniy Pavlovich Mixaylov harbiy xizmatchi, Vera Vladimirovna Mixaylova (qizlik gamiliyasi Karasyova) uy bekasi boʻlgan. 1935-yilda uning ota-onasi ajrashishadi, keyinchalik Vera onasining yangi oilasida, oʻgay otasi Fyodor Yefimovich Anufriyev va ikki singlisi bilan yashagan. Otasi bilan 20 yildan keyin uchrashishga muvaffaq boʻlgan. Vera Mireyeva 1939-yilda o'z ona shahridagi boshlang'ich maktabga borgan, lekin 1941—1942-yillar qishida Kalinin uchun boʻlgan shiddatli janglar tufayli uning oʻqishi to'xtatiladi. 1943-yildan Ukrainada yashagan.Yavorivda ( Lvov viloyati ) o'rta maktabni tugatgan.

1949-yilda Vera Mireyeva Lvov davlat universitetiga o'qishga kirgan va 1954 yilda ushbu universitetni rus tili va adabiyoti mutaxassisligi bo'yicha tugatgan

O'zbekistonning Qoraqalpog'istonning Nukus shahriga ishga yuborilgan. 1954—1967-yillarda Qoraqalpoq davlat pedagogika instituti rus tilshunosligi kafedrasida o‘qituvchi, keyin katta o‘qituvchi, 1967—1989 yillarda katta ilmiy xodim, keyinroq T. N. Qori-Niyoziy nomidagi O‘zbekiston pedagogika fanlari ilmiy-tadqiqot instituti Qoraqalpog‘iston filialida rus tilini o‘qitish metodikasi sektori mudiri lavozimlarida ishlagan. Bu davrda Vera Mireyeva minglab rus tili o‘qituvchilarini tayyorlagan, o‘nlab darslik va o‘quv qo‘llanmalari, yuzga yaqin ilmiy maqolalar yozgan.

1989-yilda Vera Mireyeva nafaqaga chiqadi va 1998 yilda Ukrainaga, Qrimga qaytib keladi. Keksalik chogʻida Vera Mireyeva o'zining adabiy iste'dodi namoyon qiladi. Vera Mireyeva rus va ukrain tillarida oʻnlab hikoyalar, sheʼrlar, esse va ocherklar yozgan, ularning aksariyati Ukraina, Oʻzbekiston va Rossiya davriy nashrlarida chop etilgan. Vera Mireyevaning she’riyati va nasri rang-barang bo‘lib, teran lirika va falsafiy komponentlar, nekbinlik, hayotga, insonga, tabiatga samimiy muhabbati bilan ajralib turadi. Ko'pgina asarlari asosan biografik xarakterda bo'lib, ulardagi markaziy o'rinni bolaligida guvoh bo'lgan urush dahshatlari, nemis bosqinchilarining vahshiyligi va sovet askarlarining olijanobligi haqidagi xotiralar egallagan.

Vera Mireyeva 2004-yil 6-iyulda Krasnoperekopskda vafot etgan.

Mukofotlari
-----------

### Davlat mukofotlari

* Ko‘p yillik vijdonli mehnati uchun Qoraqalpog‘iston Muxtor Sovet Sotsialistik Respublikasi Oliy Soveti Prezidiumining 1985-yil 24-iyuldagi Farmoni bilan SSSR Oliy Soveti Prezidiumi nomidan "Mehnat faxriysi" medali bilan mukofotlangan.
* Xalq ta'limi sohasida erishgan katta muvaffaqiyatlari va ijtimoiy-siyosiy hayotdagi faol ishtiroki uchun SSSR Ta'lim vaziri va Xalq ta'limi, oliy o'quv yurtlari va ilmiy muassasalar kasaba uyushmalari markaziy qo'mitasi raisining 1987 yil 20 martdagi 63-16z qo'shma qaroriga asosan "SSSR ta'lim a'lochisi" ko'krak nishoni bilan mukofotlangan.
* O‘zbekiston SSR Maorif vazirining 1984 yil 24 avgustdagi 16/10-son qaroriga asosan "O‘zbekiston SSR xalq ta’limi a’lochisi" ko‘krak nishoni bilan mukofotlangan.

* 

* *"*

* lpogʻiston", 1975 y.

* 

*